Baybay Bali
Ti Baybay Bali (Indones: Laut Bali) ket ti bagi ti danum iti amianan ti isla ti Bali ken abagatan iti Isla Kangean iti Indonesia. Mangporma ti baybay ti abagatan a laud a parte ti Baybay Flores, ken malukatan iti daytoy ti Lingsat Madura manipud iti laud.[1]
Heograpia[urnosen | urnosen ti taudan]
Ti Baybay Bali ket sagpaminsan a maigrupo iti Baybay Flores para kadagiti panggep ti oseanograpia, nupay kasta, kadagiti dadduma a nautikal a karta, ti Baybay Bali ket naisurat a kas naisangayan a baybay para iti nabigasion. Ti baybay ket addaan iti kalawa iti 45,000 km2 (17,000 sq mi) ken ti kaadalem iti 1,590 m (5,217 ft).[2]
Sakup[urnosen | urnosen ti taudan]
Ipalawag ti Gunglo ti Internasional a Hidrograpiko (IHO) ti Baybay Bali a kas maysa kadagiti danum ti Purpuro Daya nga Indiano. Ipalawag ti IHO dagiti patinggana a kas dagiti sumaganad:[3]
Iti amianan. Ti linia manipud iti Akinlaud nga Isla Paternoster aginggana iti daya a punto ti Sepandjang ken kalpasanna babaen ti daytoy nga isla aginggana iti laud a punto ti Luek Gedeh iti abagatan nga aplya ti Kangean (7°01′S 115°18′E / 7.017°S 115.300°E).
Iti laud. Ti linia manipud iti laud a punto ti Luek Gedeh Bay, Isla Kangean, aginggana iti Tg Sedano, ti amianan a daya unay a punto ti Java ken agpababa iti daya nga aplaya aginggana iti Tg Bantenan, ti abagatan a daya unay a punto ti isla.
Iti abagatan. Ti linia manipud iti Tanjong Banenan babaen dagiti akin-abagatan a punto ti Balt [sic] ken ti Is-isla ti Noesa aginggana iti Tanjong Bt Gendang, ti abagatan a laud unay ti Lombok, ken iti abagatan nga playana aginggana iti abagatan nga aplaya ti Tanjong Ringgit ti abagatan unay a punto, kalpasanna ti linia a mapan iti Tanjong Mangkoen (9°01′S 116°43′E / 9.017°S 116.717°E) ti abagatan a laud unay ti Soembawa.
Iti daya. Dagiti aplaya ti laud ken amianan ti Soembawa ken ti ad-adayo ngem daya iti Tanjong Sarokaja (8°22′S 117°10′E / 8.367°S 117.167°E), kalpasanna ti akinlaud a patingga ti Baybay Flores [Ti linia manipud iti Tg Sarokaja aginggana iti Akinlaud nga Isla Paternoster (7°26′S 117°08′E / 7.433°S 117.133°E)].
Panagbalikuskos[urnosen | urnosen ti taudan]
Ti panagbalikuskos ken dagiti tagikua ti masa ti danum iti Baybay Bali ket ti panagtultuloy manipud iti Flores aginggana iti Baybay Java iti amianan. Iti oseanograpiko, ti Baybay Bali Sea ket maipanggep iti Indonesian Throughflow nga agtaud manipud iti Taaw Pasipiko aginggana iti Taaw Indiano, kaaduan kadagitoy nga anud ket lumabas babaen ti Lingsat Bali ken Lingsat Lombok.[4]
Dagiti tsunami[urnosen | urnosen ti taudan]
Iti nairehistro a pakasaritaan ti tsunami, ti Baybay Bali ket nakasanayen kadagiti nadumaduma a tsunami. Ti panagbettak ti Bantay Tambora ti 1815 Tambora (gantingan ti 7 ti Kapigsa ti Panagbettak ti Bulkan) ket nangporma kadagiti tsunami idi 22 Septiembre 1815 iti pagsasabtan ti 8°00′S 115°12′E / 8.00°S 115.20°E ken kalpasanna ti tallo a tawen (8 Septiembre 1818) manipud kadagiti simmaruno a panagbettak ti bulkan iti nagsasabtan iti 7°00′S 117°00′E / 7.0°S 117.0°E.[5] Add pay dagiti dua a tsunami a nairehistro idi 1857 ken idi 1917 nga addaan iti kangato iti 3 metro (9.8 ft) ken 2 metro (6.6 ft).[5]
Kitaen pay[urnosen | urnosen ti taudan]
Dagiti nagibsaran[urnosen | urnosen ti taudan]
- ^ Merriam-Webster's Geographical Dictionary. Merriam-Webster. 1997. ISBN 0-87779-546-0.
- ^ Steven K. Baum (Agosto 17, 2001). "Glossary of Physical Oceanography and Related Disciplines". Texas A&M University. Naiyarkibo manipud iti kasisigud idi 2007-10-18. Naala idi 2007-10-09.
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2010-10-15. Naala idi 7 Pebrero 2010.
- ^ Rhodes W. Fairbridge (2000). The Encyclopedia of Oceanography. Van Nostrand Reinhold Co. ISBN 0-442-15070-9.
- ^ a b National Geophysical Data Center. "Tsunami Events where Source Location Name includes bali sea". Natural hazards. Naala idi 2007-10-09.
ban_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn kor_Hang ilo_Latn ilo_Latn sot_Latn eng_Latn